Komisijos reglamentas (EB) Nr. 808/1999
1999 m. balandžio 16 d.
iš dalies keičiantis Reglamento (EB) Nr. 2148/96 III priedą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. lapkričio 27 d. Tarybos reglamentą (EEB) Nr. 3492/90, nustatantį veiksnius, į kuriuos reikia atsižvelgti Žemės ūkio garantijų ir orientavimo fondo Garantijų skyriaus finansuojamų viešojo saugojimo formos intervencinių priemonių metų ataskaitose [1], ir ypač į jo 8 straipsnį,
kadangi Reglamentas (EEB) Nr. 3492/90 nustato viešojo intervencinio saugojimo žemės ūkio atsargų apskaitos principus, ir Komisijos reglamentas (EB) Nr. 2148/96 [2] - viešosios intervencijos žemės ūkio produktų atsargų kiekių įvertinimo ir kontrolės taisykles;
kadangi ryžiai turėtų būti numatyti Reglamente (EEB) Nr. 2148/96, nustatančiame viešosios intervencijos žemės ūkio produktų atsargų kiekių įvertinimo ir kontrolės taisykles;
kadangi šiame reglamente numatytos priemonės atitinka EŽŪOGF komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2148/96 III priedo III dalis pakeičiama taip:
"III. GRŪDAI IR RYŽIAI
A. Fizinio patikrinimo tvarka
1. Aruodų ar saugojimo patalpų, sudarančių ne mažiau kaip 5 % viso viešojo saugojimo grūdų ar ryžių atsargų kiekio, parinkimas.
Parenkant remiamasi intervencinės agentūros turimais atsargų apskaitos duomenimis, iš anksto apie tai nepranešant saugotojui.
2. Fizinis patikrinimas:
- grūdų arba ryžių buvimo parinktuose aruoduose ar saugojimo patalpose tikrinimas,
- grūdų arba ryžių identifikavimas,
- saugojimo sąlygų kontrolė ir saugojimo vietos bei grūdų ar ryžių tapatumo palyginimas su saugyklos apskaitos dokumentais,
- saugomų atsargų kiekių įvertinimas pagal intervencinės agentūros iš anksto patvirtintą metodą, kurio aprašas turi būti pateiktas agentūros pagrindinei buveinei.
3. Kiekvienoje atsargų saugojimo vietoje turi būti prieinamas saugyklos planas bei kiekvienos siloso duobės ar saugojimo patalpos išmatavimų dokumentas.
Kiekvienoje saugykloje grūdai arba ryžiai turi būti saugomi taip, kad būtų galima atlikti jų tūrio išmatavimą.
B. Tvarka aptikus neatitikimus
Tikrinant produktų tūrį leidžiamas tam tikras nuokrypis.
Tuo atveju, kai siloso duobėje ar saugojimo patalpoje saugomų produktų svoris, nustatytas fizinio patikrinimo metu, skiriasi 5 % arba daugiau nuo apskaitoje nurodyto grūdų svorio ar 6 % arba daugiau - nuo apskaitoje nurodyto ryžių svorio, tuomet taikomas reglamento 6 straipsnis.
Tuo atveju, kai grūdai arba ryžiai saugomi saugykloje, geriau yra remtis atsargų kiekiais, užfiksuotais, kai jie buvo sveriami juos atvežus į saugojimo vietą, negu tais, kurie buvo nustatyti tūrio įvertinimo metu, jeigu pastaruoju įvertinimu nebuvo siekiama tiksliai nustatyti saugomų kiekių ir jei skirtumas tarp atsargų kiekių nėra pernelyg didelis.
Intervencinė agentūra gali pasinaudoti šia galimybe, kai kiekvienu konkrečiu atveju tai pateisina aplinkybės; už tokius veiksmus ji pati yra pilnai atsakinga. Tai ji nurodo protokole."
+++++ TIFF +++++
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. balandžio 16 d.